Beloretski rajoon
Beloretski rajoon on haldusüksus Venemaal Baškortostanis. Asub Ufast kagu pool. Rajooni alalt saab alguse Belaja jõgi. Rajooni idapiiril asub Uraltau ahelik ja selle kõrgeim tipp Jamantau. 82% rajooni territooriumist on kaetud metsaga. Rajoonis on 19 külaasundust ja 1 linna-asundus, kus on kokku 100 asulat. Rajooni rahvaarv oli 2015. aasta alguses 103 708. 2010. aasta seisuga oli 59,8% elanikest venelased, baškiire oli 30,8% ja tatarlasi 6,8%. 64% rajooni elanikest elab Beloretski linnas. Rajoonis ilmub baškiirikeelne ajaleht Ural.